Diari Oficial de la Generalitat Valenciana


Sumari del DOGV 7684, del 23-12-2015 (2015/10756)

RESOLUCIÓ de 10 de desembre de 2015, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats docents de l'escola infantil de primer cicle, de titularitat municipal denominada El Pont, de Turís.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7684

Data del DOGV
:   23-12-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/10604


Data del document
:   10-12-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Turís
    * centre d'ensenyament

RESOLUCIÓ de 10 de desembre de 2015, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats docents de l'escola infantil de primer cicle, de titularitat municipal denominada El Pont, de Turís. [2015/10051]  
L'expedient ha sigut iniciat a instàncies de l'Ajuntament de Turís, titular de l'escola infantil de primer cicle, denominada El Pont, amb codi 28195034, de Turís (València), que sol·licita l'extinció de l'autorització per cessament d'activitats.  
En la tramitació de l'expedient consta la documentació exigida així com l'informe favorable de la Inspecció d'Educació, en el qual se certifica el cessament efectiu de l'activitat docent.  
El cessament d'activitats docents d'aquest centre no comporta cap greu perjuí per a l'interés públic.  
Vista la Llei Orgànica 8/1985, de 3 de juliol (BOE 159, 04.07.1985), reguladora del dret a l'educació; la Llei Orgànica 2/2006, de 3 de maig, d'Educació (BOE 106, 04.05.2006); i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial Decret 131/2010, de 12 de febrer, (BOE 12.03.2010), en defecte de normativa específica per als centres docents públics.  
Vista la proposta del director general de Centres i Personal Docent, de 25 de novembre de 2015, i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, (DOCV 22.09.2015) pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc  
  
Primer  
L'extinció de l'autorització per cessament d'activitats docents, a partir del curs 2015/2016, de l'escola infantil de primer cicle, de titularitat municipal, següent:  
Denominació genèrica: escola infantil de primer cicle.  
Denominació específica: El Pont.  
Domicili: c/ Godelleta, 20, baix.  
Localitat: Turís.  
Província: València.  
Codi: 04597773.  
Titular: Ajuntament de Turís.  
Ensenyaments que l'escola té autoritzats: Educació Infantil de primer cicle.  
Ensenyaments per als quals s'extingeix l'autorització: Educació Infantil de primer cicle.  
  
Segon  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això els seus efectes acadèmics s'entenen referits al curs escolar 2015-2016  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), el present acte posa fi a la via administrativa, i pot ser recorregut potestativament en reposició o bé es podrà plantejar de forma directa el recurs contenciós administratiu en els terminis i davant dels òrgans que s'indiquen a continuació.  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de notificar-se aquesta resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de notificar-se aquesta resolució.  
  
Per a les persones interessades que no siguen objecte de notificació, els terminis començaran a comptar l'endemà de publicar-se aquesta resolució en el Diari Oficial de la Comunitat Valenciana.  
  
València, 10 de desembre de 2015.- El conseller d'Educació, Investigació, Cultura i Esport: Vicent Marzà i Ibáñez.